Krupnīks

Krupnīks - virīņs nu galis, ozbora i buļbu, latgaļu nacionalais iedīņs.

Sataiseišonys parāds
 cyukys gale
 cybuļs
 buļbis
 ozbors
 pypyri
 suoļs
 zaļumi
 kriejums

Cyukys gali ar kaulenim nūskoloj, līk vardpūdā ar soltu iudini. Aizvard, nūsmeļ putys, damat suoļa, īlīk vasalu nūlaupeitu cybuli i iz mozys līsmeitis vard buļjonu. Kod gaļa kuoni meiksta, damat ozbora. Šaļti pavard, tūlaik daber sagrīztys buļbis. Iz gola damat vēļ moltus malnūs pypyrus, sokopuotus zaļumus (kropus, pīterzuoli, zaļūs cybuleišus), samaisa i nūceļ nu guņs. 

Nu virīņa izjam kauleņus, nu jūs nūskrubynoj gali i sagrīztu īlīk atpakaļ virīnī. Da goldam padūd ar kriejumu.

Kategoreja:Latgaļu vyrtuve